

ΕΕ5Τ 

Κθ35θη: 8 ί 9 Β 
(6ΓΤΐΐ3θεΜθϋ) 

ΕοοΒίίοη: ΑρΊβηί ΕΙΚηίΚο 
Τγρ09Γ3(ί0<^^ 


29259 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2097 

27 Αυγούστου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Αναδιάρθρωση της Γενικής Διεύθυνσης Οικονομικών 


Υπηρεσιών του Υπουργείου Αγροτικής Ανάπτυξης 

και Τροφίμων. 1 

Συγκρότηση Κοινού Υπηρεσιακού Συμβουλίου Υπαλ¬ 
λήλων Ν.Π.Δ.Δ. Νομού Ζακύνθου. 2 

Συγκρότηση Κοινού Υπηρεσιακού Συμβουλίου Υπαλ¬ 
λήλων Ν.Π.Δ.Δ. Νομού Κέρκυρας. 3 


ΑΠΟΦΑΣΕΙ Σ 

Αριθμ. 448/100095 (1) 


Αναδιάρθρωση της Γενικής Διεύθυνσης Οικονομικών 
Υπηρεσιών του Υπουργείου Αγροτικής Ανάπτυξης 
και Τροφίμων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 3Β του Ν. 2362/95 (Α'247), όπως ισχύει. 

β) Του Π.Δ. 402/1988 (Α'187) «Οργανισμός Υπουργείου 
Γεωργίας», όπως έχει μεταγενέστερα τροποποιηθεί. 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κωδι- 
κοποιήθηκε με άρθρο πρώτο του Π.Δ. 63/2005 (Α'98). 

δ) Του Π.Δ. 113/2010 «Ανάληψη υποχρεώσεων από τους 
Διατάκτες» (Α' 194). 

2. Την υπ’ αριθμ. 2/89424/ΔΠΓΚ/30-11-2012 (ΑΔΑ: 
Β4Μ4Η-ΖΓΩ) εγκύκλιο των Υπουργών Οικονομικών και 
Διοικητικής Μεταρρύθμισης και Ηλεκτρονικής Διακυ¬ 
βέρνησης «Αναπροσδιορισμός οικονομικών οργανικών 
μονάδων υπαγόμενων στις συσταθείσες Γ ενικές Διευ¬ 
θύνσεις Οικονομικών Υπηρεσιών». 

3. Την υπ' αριθμ. 2/91674/ΔΠΓΚ/20-12-2012 απόφαση 
του Υπουργού Οικονομικών «Δημοσιονομικοί κανόνες 
και πρακτικές» (Β' 3409). 

4. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 


5. Την αριθμ. Υ301/25-6-2013 απόφαση του Πρωθυπουρ¬ 
γού «Καθορισμός της σειράς τάξης των Υπουργείων» 
(Β' 1594). 

6. Την αριθμ. Υ48/9-7-2012 απόφαση του Πρωθυπουρ¬ 
γού «Περί καθορισμού αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

7. Την αριθμ. 19303/98563/8-8-2013 απόφαση δέσμευ¬ 
σης των σχετικών πιστώσεων της οικονομικής υπηρεσί¬ 
ας του Υπουργείου Αγροτικής Ανάπτυξης και Τροφίμων. 

8. Το γεγονός ότι από τις διατάξεις του παρόντος 
προκαλείται δαπάνη σε βάρος του Κρατικού προϋπο¬ 
λογισμού, που θα βαρύνει τον προϋπολογισμό του 2013, 
ύψους 5.464,00 ευρώ και ύψους 16.392,00 ευρώ για κάθε 
επόμενο έτος, η οποία εγγράφεται στην ομάδα Κ.Α.Ε. 
0200 του Φορέα 110 του Υπουργείου Αγροτικής Ανά¬ 
πτυξης και Τροφίμων, αποφασίζουμε: 

Η Γενική Διεύθυνση Οικονομικών Υπηρεσιών του 
Υπουργείου Αγροτικής Ανάπτυξης και Τροφίμων, που 
συνεστήθη με την παρ. 1 του άρθρου 3Β του Ν. 2362/1995, 
όπως τροποποιήθηκε και ισχύει, αναδιαρθρώνεται, με 
αναπροσδιορισμό και περαιτέρω εξειδίκευση των αρ¬ 
μοδιοτήτων της, ως ακολούθως: 

Άρθρο 1 

Σκοπός 

Η Γενική Διεύθυνση Οικονομικών Υπηρεσιών του 
Υπουργείου Αγροτικής Ανάπτυξης και Τροφίμων έχει 
ως σκοπό την ενιαία οικονομική διαχείριση και τον έλεγ¬ 
χο των οικονομικών υποθέσεων και λειτουργιών του 
Υπουργείου Αγροτικής Ανάπτυξης και Τροφίμων και 
των εποπτευόμενων από αυτό φορέων και ειδικότερα το 
σχεδίασμά, συντονισμό, διαχείριση και εποπτεία όλων 
των θεμάτων που άπτονται της οικονομικής λειτουργίας 
του Υπουργείου, συμπεριλαμβανομένης και της οικονο¬ 
μικής παρακολούθησης των εποπτευόμενων φορέων, 
σύμφωνα με τις αρχές και τους κανόνες της χρηστής 
δημοσιονομικής διακυβέρνησης και ευθύνης. 

Άρθρο 2 
Διάρθρωση 

Η Γενική Διεύθυνση Οικονομικών Υπηρεσιών του 
Υπουργείου Αγροτικής Ανάπτυξης και Τροφίμων, συ¬ 
γκροτείται από τις κατωτέρω οργανικές μονάδες: 

1. Διεύθυνση Προϋπολογισμού και Δημοσιονομικών 
Αναφορών. 

α. Τμήμα Τακτικού Προϋπολογισμού και Μεσοπρόθε¬ 
σμου Πλαισίου Δημοσιονομικής Στρατηγικής (ΜΠΔΣ) 
β. Τμήμα Προϋπολογισμού Δημοσίων Επενδύσεων 

(ΠΔΕ) · , 

γ. Τμήμα Παρακολούθησης Εποπτευόμενων και Αλλων 
Φορέων. 

δ. Τμήμα Δημοσιονομικών Αναλύσεων και Αναφορών 

2. Διεύθυνση Προμηθειών, Διαχείρισης Υλικού και Υπο¬ 
δομών. 

α. Τμήμα Κατάρτισης και Εκτέλεσης Προγράμματος 
Προμηθειών. 

β. Τμήμα Διαχείρισης Υλικού, Υποδομών και Εγκατα¬ 
στάσεων. 

3. Διεύθυνση Οικονομικής Διαχείρισης. 

α. Τμήμα Εκτέλεσης Προϋπολογισμού (Τακτικού και 
ΠΔΕ). 

β. Τμήμα Εκκαθάρισης Αποδοχών, 
γ. Τμήμα Παρακολούθησης Ειδικών Αποκεντρωμένων 
Υπηρεσιών και Οικονομικής Υποστήριξης. 

δ. Γραφείο Γραμματείας Διοικητικού Συμβουλίου Τα¬ 
μείου Γεωργίας και Κτηνοτροφίας 

4. Διεύθυνση Οικονομικού Ελέγχου και Επιθεώρησης, 
α. Τμήμα Επιθεωρητών Γενικού Οικονομικού Ελέγχου 

καΓΕρευνας 

β. Τ μήμα Συντονισμού Οικονομικού Ελέγχου και Επι¬ 
θεώρησης. 

γ. Τμήμα Ισολογισμών -Απολογισμών. 

Αρθρο 3 
Αρμοδιότητες 

1. Η Διεύθυνση Προϋπολογισμού και Δημοσιονομικών 
Αναφορών είναι αρμόδια για την αποτελεσματική δια¬ 
χείριση και το συντονισμό των ενεργειών που αφορούν 
και έχουν επίπτωση στην κατάρτιση, αναθεώρηση και 
υλοποίηση του Μεσοπρόθεσμου Πλαισίου Δημοσιονο¬ 
μικής Στρατηγικής (ΜΠΔΣ) που περιλαμβάνει τις ετή¬ 
σιες και μεσοπρόθεσμες δημοσιονομικές προβλέψεις 
(τακτικού και Προγράμματος Δημοσίων Επενδύσεων). 
Επιπλέον, παρακολουθεί τις οικονομικές εξελίξεις και 
θα είναι υπεύθυνη για την τήρηση όλων των οδηγιών 
του Υπ. Οικ. και του Γ.Λ.Κ. σχετικά με την κατάρτιση 
και αναθεώρηση του ΜΠΔΣ και του προϋπολογισμού 
σε οποιαδήποτε χρονική στιγμή κατά τη διάρκεια του 
έτους. Επίσης διασφαλίζει την πλήρη τήρηση των παρα¬ 
πάνω οδηγιών από όλους τους εποπτευόμενους φορείς 
του υπουργείου. 

Οι αρμοδιότητές της κατανέμονται στα Τμήματα από 
τα οποία διαρθρώνεται, ως εξής: 

α. Το Τμήμα Τακτικού Προϋπολογισμού και Μεσοπρό¬ 
θεσμου Πλαισίου Δημοσιονομικής Στρατηγικής (ΜΠΔΣ) 
είναι αρμόδιο για: 

(ί) Το σχεδίασμά, κατάρτιση, τροποποίηση και εκτέ¬ 
λεση του Τακτικού Προϋπολογισμού των υπηρεσιών 
του υπουργείου εντός των οριζόμενων χρονικών προ¬ 
θεσμιών. 

(μ) Το σχεδίασμά, κατάρτιση, τροποποίηση και εκτέ¬ 
λεση του Μεσοπρόθεσμου Πλαισίου Δημοσιονομικής 
Στρατηγικής (ΜΠΔΣ) του υπουργείου. 

(ίϋ) Την συνεργασία με το Τμήμα Προϋπολογισμού Δη¬ 
μοσίων Επενδύσεων για να διασφαλίζεται ότι το ΠΔΕ 
του υπουργείου παραμένει μέσα στους στόχους του 
ΜΠΔΣ αναφορικά με το επενδυτικό σκέλος του ΠΔΕ 
και τις τυχόν επιπτώσεις του ΠΔΕ στον τακτικό προ¬ 
ϋπολογισμό. 


(ίν) Την αξιολόγηση των αναμενόμενων ή πιθανών 
δημοσιονομικών επιπτώσεων κάθε πρότασης πολιτι¬ 
κής, προγράμματος ή δράσης στον προϋπολογισμό του 
υπουργείου ή της Κυβέρνησης (σε συνεργασία με το 
Τ μήμα ΠΔΕ) και παροχή γνώμης. 

(ν) Την παρακολούθηση στοιχείων εκτέλεσης του Τα¬ 
κτικού Προϋπολογισμού του υπουργείου, προκειμένου 
οι δαπάνες να καλυφθούν εντός των διαθέσιμων πιστώ¬ 
σεων του Προϋπολογισμού και των εγκεκριμένων από 
το ΓΛΚ κονδυλίων/ποσοστών διάθεσης. 

(νί) Την παρακολούθηση της εναρμόνισης του Προϋ¬ 
πολογισμού με το ΜΠΔΣ. 

(νϋ) Την έγκαιρη ενημέρωση των αρμόδιων φορέων 
σε περίπτωση που πλησιάζει η κάλυψη των ανώτατων 
ορίων εκτέλεσης του τακτικού προϋπολογισμού τους. 

(νϋί) Τη διαβίβαση στο Γ ΛΚ αιτημάτων μεταβολών του 
Τακτικού Προϋπολογισμού του υπουργείου. 

(ίχ) Την παρακολούθηση της ανάληψης δεσμεύσεων, 
των τιμολογίων, των πληρωμών, καθώς και της εξέ¬ 
λιξης των δημοσιονομικών στοιχείων που απορρέουν 
από αυτά. 

(χ) Τη συνεργασία με το Τμήμα Δημοσιονομικών 
Αναλύσεων και Αναφορών για την προετοιμασία των 
απαιτούμενων αναλύσεων και αναφορών σχετικά με τα 
στοιχεία του τακτικού προϋπολογισμού και το ΜΠΔΣ. 

(χί) Την κοινοποίηση εγκυκλίων που σχετίζονται με 
την κατάρτιση, εκτέλεση, τροποποίηση του τακτικού 
προϋπολογισμού στις υπηρεσίες του Υπουργείου και 
παροχή των απαιτούμενων υποστηρικτικών υπηρεσιών. 

(χϋ) Τη σύνταξη ειδικών οικονομικών εκθέσεων σε 
σχέδια ΠΔ και σχέδια νόμων, καθώς και σε μνημόνια 
συνεργασίας με τρίτες χώρες. 

(χίϋ) Την παρακολούθηση της στοχοθεσίας αναφορικά 
με την εκτέλεση του προϋπολογισμού. 

β. Το Τμήμα Προϋπολογισμού Δημοσίων Επενδύσεων 
(ΠΔΕ) είναι αρμόδιο για: 

(ί) Την κατάρτιση και επεξεργασία των υποβαλλό¬ 
μενων προτάσεων, σε συνεργασία με τις υπηρεσίες 
του Υπουργείου, των μακροπρόθεσμων και ετήσιων 
προγραμμάτων κάθε τομέα δραστηριότητάς τους και 
αναθεώρηση του Προϋπολογισμού Δημοσίων Επενδύ¬ 
σεων (Π.Δ.Ε.) και εκτίμηση της επίπτωσης του ΠΔΕ στον 
τακτικό προϋπολογισμό του υπουργείου. 

(ϋ) Την αξιολόγηση, σε συνεργασία με το Τμήμα Προ¬ 
ϋπολογισμού και ΜΠΔΣ, των αναμενόμενων ή πιθανών 
δημοσιονομικών επιπτώσεων των πολιτικών, προγραμ¬ 
μάτων ή δράσεων του Υπουργείου. 

(ίϋ) Την πληροφόρηση των φορέων εφαρμογής και 
των υπηρεσιών που είναι υπεύθυνες για έργα του ΠΔΕ 
σχετικά με Συλλογικές Αποφάσεις Έργων (Σ.Α.Ε.) και 
με Συλλογικές Αποφάσεις Μελετών και Σχεδιασμού 
(Σ.Α.Μ.Σ.) και κοινοποίηση των οικονομικών στοιχείων 
αναλυτικά για τα έργα που αφορούν. 

(ίν) Την παρακολούθηση του ΠΔΕ σε μεσοπρόθεσμο 
επίπεδο, τον ετήσιο ΠΔΕ, τα ανώτατα όρια και τους 
στόχους του τριμήνου, καθώς και αναθεώρηση του ΠΔΕ 
ανάλογα με το τι υπαγορεύουν οι καθορισμένες προ¬ 
θεσμίες. 

(ν) Την ευθύνη για τη συγκέντρωση των στοιχείων και 
συντονισμό των ενεργειών για τη σύνταξη και προώ¬ 
θηση της πρότασης χρηματοδότησης του ΠΔΕ από το 
Υπουργείο Ανάπτυξης και Ανταγωνιστικότητας. 

(νί) Τη συνεργασία με το Υπουργείο Ανάπτυξης και 
Ανταγωνιστικότητας σε όλα τα στάδια κατάρτισης και 
εκτέλεσης του ΠΔΕ. 

(νίί) Την έκδοση αποφάσεων ορισμού υπολόγων-δια- 
χειριστών των έργων του ΠΔΕ για την πληρωμή των 
εκτελουμενων από υπηρεσίες του Υπουργείου έργων 
και έργων εξουσιοδότησης εκτελουμενων με ευθύνη 
Ν.Π.Δ.Δ. και Ν.Π.Ι.Δ. 

(νϋί) Την πληροφόρηση των διαχειριστών έργων, είτε 
από μόνη της είτε κατόπιν αίτησης, σχετικά με την 
οικονομική κατάσταση των έργων τους. 

(ίχ) Τη μέριμνα για τη μηνιαία χρηματοδότηση του 
Π.Δ.Ε., την κατανομή της χρηματοδότησης στους λογα¬ 
ριασμούς των έργων και την οικονομικο-διαχειριστική 
παρακολούθηση αυτών. 

(χ) Τον έλεγχο των κατανομών χρηματοδότησης ανά 
έργο και των δικαιολογητικών δαπανών πληρωμής αυ¬ 
τών σε βάρος του Π.Δ.Ε 

(χί) Τον έλεγχο και την επεξεργασία στοιχείων και τις 
οδηγίες σε υπολόγους περιφερειών για την εκκαθάριση 
και πληρωμή αποζημιώσεων σε δικαιούχους απαλλο¬ 
τριώσεων. 

(χίί) Την έκδοση αποφάσεων για μεταβίβαση πιστώ¬ 
σεων του ΠΔΕ στις Περιφέρειες ως δευτερεύοντες Δι- 
ατάκτες 

(χίϋ) Την παρακολούθηση της εφαρμογής του ΠΣΥΠΟ- 
ΔΕ (ηλεκτρονική καταγραφή πληρωμών ΠΔΕ) ως Διαχει¬ 
ριστή Οφειλών της Γενικής Γραμματείας για το σύνολο 
του ΥΠΑΑΤ, και οδηγίες σε υπολόγους Περιφερειών 
σχετικά με την εφαρμογή. 

(χίν) Την τήρηση και παρακολούθηση του Μητρώου 
Δεσμεύσεων για τον προϋπολογισμό του Π.Δ.Ε. 

γ. Το Τμήμα Παρακολούθησης Εποπτευόμενων Φορέ¬ 
ων είναι αρμόδιο για: 

(ί) Την καθοδήγηση των εποπτευόμενων και άλλων 
φορέων για την προετοιμασία του ΜΠΔΣ, για προσχέδια 
προϋπολογισμού και άλλα έγγραφα. 

(ϋ) Τη διασφάλιση της έγκαιρης επεξεργασίας και κω¬ 
δικοποίησης των προσχεδίων προϋπολογισμού των επο¬ 
πτευόμενων και άλλων φορέων σύμφωνα με εγκυκλίους 
και οδηγίες που εκδίδονται από το Υπ. Οικ. και το ΓΛΚ. 

(ίη) Τη μέριμνα για την έγκαιρη επεξεργασία, κωδικο¬ 
ποίηση προτάσεων προϋπολογισμού των εποπτευομέ- 
νων και λοιπών φορέων. 

(ίν) Τη μέριμνα για την ευθυγράμμιση των στόχων 
δημοσιονομικής πολιτικής με τους στόχους που τίθε¬ 
νται μέσω των προϋπολογισμών των εποπτευόμενων 
και λοιπών φορέων. 

(ν) Την έγκριση και αναμόρφωση των προϋπολογισμών 
των Ν.Π.Δ.Δ. και Ν.Π.Ι.Δ., καθώς και των λοιπών Φορέων 
που υπάγονται στην αρμοδιότητα του Υπουργείου, η 
εποπτεία επί της διαχείρισης και του λογιστικού αυτών, 
όπου, από τις κείμενες διατάξεις προβλέπεται αυτό 
(νί) Τη μέριμνα για την παρακολούθηση των οικονο¬ 
μικών αποτελεσμάτων των εποπτευόμενων και λοιπών 
φορέων. 

(νίί) Τον έλεγχο και την έγκριση των απολογισμών και 
ισολογισμών των ανωτέρω Ν.Π.Δ.Δ., σύμφωνα με τις 
διατάξεις του άρθρου 30 του Ν.Δ. 496/74. 

(νϋί) Την έκδοση αποφάσεων για έγκριση επιχορηγήσε¬ 
ων και την παρακολούθηση της οικονομικής διαχείρισης 
των εποπτευόμενων φορέων και λοιπών και ανάλυση και 
επεξεργασία των οικονομικών τους στοιχείων. 


(ίχ) Την παρακολούθηση των χορηγούμενων στους 
εποπτευόμενους και λοιπούς φορείς επιχορηγήσεων. 

(χ) Τη μέριμνα για την έγκαιρη κοινοποίηση των εγκυ¬ 
κλίων που αφορούν την οικονομική διαχείριση των επο¬ 
πτευόμενων και λοιπών φορέων. 

(χί) Την παρακολούθηση των ελλειμμάτων και χρεών 
που εμφανίζουν οι εποπτευόμενοι φορείς σε τακτική 
(τριμηνιαία/μηνιαία) βάση. 

(χίί) Τη συνεργασία με το Τμήμα Δημοσιονομικών 
Αναλύσεων και Αναφορών για την προετοιμασία των 
απαιτούμενων αναφορών σχετικά με τα στοιχεία του 
προϋπολογισμού των φορέων. 

(χίϋ) Τη σύναψη Μνημονίων Συνεργασίας με εποπτευ¬ 
όμενους από το Υπουργείο φορείς. 

(χίν) Την έκδοση αποφάσεων αναζήτησης παρανόμως 
ή αχρεωστήτως καταβληθέντων χρηματικών ποσών και 
επιβολή κυρώσεων υπέρ του ΕΛΕΓΕΠ στις περιπτώσεις 
που η αναγνώριση και εκκαθάριση δαπανών σε βάρος 
του ανήκει στην αρμοδιότητα του ΟΠΕΚΕΠΕ. 

(χν) Τη βεβαίωση των ληξιπρόθεσμων οφειλών υπέρ 
του ΕΛΕΓΕΠ στις αρμόδιες ΔΟΥ. 

(χνί) Την έκδοση αποφάσεων αναζήτησης παρανόμως 
ή αχρεωστήτως καταβληθέντων χρηματικών ποσών φο¬ 
ρέων στους οποίους το ΥΠΑΑΤ ασκεί προληπτικό έλεγ¬ 
χο επί των δαπανών τους και τελούν υπό την εποπτεία 
και έλεγχό του. 

(χνίί) Την κατάρτιση, οριστικοποίηση και υιοθέτηση 
του Προϋπολογισμού του Ταμείου Γεωργίας και Κτη¬ 
νοτροφίας. 

δ. Το Τμήμα Δημοσιονομικών Αναλύσεων και Αναφο¬ 
ρών είναι αρμόδιο για: 

(ί) Τη συγκέντρωση και επεξεργασία των μηνιαίων 
οικονομικών στοιχείων των έργων του ΠΑΑ και ΕΠΑΛ. 

(ίί) Τη συγκέντρωση των δημοσιονομικών στοιχείων 
από τα Μητρώα δεσμεύσεων του Τακτικού Προϋπολο¬ 
γισμού, του Προγράμματος Δημοσίων Επενδύσεων, των 
ειδικών φορέων και των εποπτευόμενων φορέων του 
υπουργείου και καταγραφή τους στη διαδικτυακή πύλη 
(Ε-ροΓίαΙ) σε τακτική βάση (ή έλεγχος των καταγραφών 
των εποπτευόμενων φορέων). 

(ίίί) Την κατάρτιση και υποβολή των προβλεπόμενων 
αναφορών σχετικά με τη λειτουργία των Μητρώων δε¬ 
σμεύσεων και σχετικά με καθυστερημένες πληρωμές. 

(ίν) Τη σύνταξη των οικονομικών καταστάσεων και 
αναφορών για τις υπηρεσίες του Υπουργείου και τους 
εποπτευόμενους φορείς και διαβίβαση τους στη Βου¬ 
λή, στο Γενικό Λογιστήριο του Κράτους (Γ.Λ.Κ.), στο 
Υπουργείο Ανάπτυξης και Ανταγωνιστικότητας για το 
Π.Δ.Ε. και στην Ελληνική Στατιστική Αρχή (Ελληνικής 
Στατιστικής Αρχής). 

(ν) Τη σύνταξη μελετών, αναλύσεων και υποβολή προ¬ 
τάσεων με σκοπό την τήρηση του Προϋπολογισμού και 
του μεσοπρόθεσμου προγράμματος, τα οποία αποτε¬ 
λούν μέρος της δημοσιονομικής στρατηγικής. 

(νί) Την αξιολόγηση του εκτελούμενου προϋπολογι¬ 
σμού, με στόχο την αύξηση εσόδων, τη μείωση των 
δαπανών και την εν γένει χρησιμοποίηση όλων των 
πόρων με αποδοτικό και αποτελεσματικό τρόπο. 

(νίί) Την παραγωγή, έλεγχο και επεξεργασία οικονο¬ 
μικών απολογιστικών στοιχείων για την εκτέλεση του 
Προϋπολογισμού εν όλω ή εν μέρει. 

(νϋί) Τον έλεγχο της εγκυρότητας και της αξιοπιστίας 
των υποβαλλόμενων από τους εποπτευόμενους φορείς 
οικονομικών στοιχείων. 

(ίχ) Τη συνεργασία με το Τμήμα Κατάρτισης και Εκτέ¬ 
λεσης Προγράμματος Προμηθειών και η ανάπτυξη σχε¬ 
τικών οικονομικών αναφορών. 

2. Η Διεύθυνση Προμηθειών, Διαχείρισης Υλικού και 
Υποδομών είναι αρμόδια για την ομαλή λειτουργία του 
Υπουργείου μέσα από την διασφάλιση όλων των ανα¬ 
γκαίων πόρων και υπηρεσιών με τον πιο αποδοτικό και 
χρονικά κατάλληλο τρόπο. 

Οι αρμοδιότητές της κατανέμονται στα Τμήματα από 
τα οποία διαρθρώνεται, ως εξής: 

α. Το Τμήμα Κατάρτισης και Εκτέλεσης Προγράμμα¬ 
τος Προμηθειών είναι αρμόδιο για: 

(ί) Τη μέριμνα για την έγκαιρη συγκέντρωση αιτημάτων 
αναγκών προμηθειών από το σύνολο των Υπηρεσιών και 
της πολιτικής ηγεσίας του Υπουργείου. 

(μ) Τη συγκέντρωση προτάσεων, κωδικοποίηση ειδών 
και κατάρτιση του Ενιαίου Προγράμματος Προμηθει¬ 
ών πάσης φύσεως υλικών, εξοπλισμού και εφοδίων για 
τις ανάγκες των υπηρεσιών και για τη συντήρηση και 
αποκατάσταση κάθε είδους εξοπλισμού (ηλεκτρονικού, 
μηχανολογικού και εξοπλισμού πληροφορικής). 

(ίϋ) Τον προγραμματισμό και υλοποίηση των τακτικών 
και έκτακτων προμηθειών και ενημέρωση του Μητρώου 
Δεσμεύσεων. 

(ίν) Τις επαφές με προμηθευτές. 

(ν) Τη διαχείριση συμβάσεων προμηθειών, με τη διε¬ 
νέργεια των απαραίτητων διαδικασιών για τη σύναψη 
και εκτέλεση συμβάσεων προμήθειας ειδών και παροχής 
υπηρεσιών, που αφορούν στις υπηρεσίες του Υπουρ¬ 
γείου. 

(νί) Τη διαχείριση συμβάσεων τρίτων ή/και υπεργο¬ 
λαβιών. 

(νϋ) Την προετοιμασία προκηρύξεων προμηθειών. 

(νίϋ) Τη μέριμνα για την άρτια διενέργεια των σχετικών 
διαγωνισμών. 

(ίχ) Τη μέριμνα για τη συγκρότηση επιτροπών διενέρ¬ 
γειας και αξιολόγησης διαγωνισμών, καθώς και για τη 
συγκρότηση επιτροπών για την παραλαβή των ειδών 
- υπηρεσιών. 

(χ) Την τήρηση ηλεκτρονικού αρχείου με όλα τα στοι¬ 
χεία για τους διαγωνισμούς, τις προσφορές και τις προ¬ 
μήθειες και η τήρηση ηλεκτρονικού αρχείου προόδου 
έργων και στατιστικής επεξεργασίας των τεχνικοοικο- 
νομικών στοιχείων αυτών. 

(χί) Τη μέριμνα για την τήρηση διαδικασιών δημοσι¬ 
ότητας. 

(χϋ) Τη μέριμνα για κοστολόγηση των προς προμήθεια 
ειδών ύστερα από έρευνα αγοράς και συλλογής στοι¬ 
χείων σε εθνικό και διεθνές επίπεδο. 

(χίϋ) Τη συντήρηση και επικαιροποίηση παρατηρητη¬ 
ρίων τιμών για είδη και υπηρεσίες, βάσει του ισχύοντος 
νομικού πλαισίου. 

(χίν) Την παρακολούθηση της προόδου των έργων 
και στατιστική παρακολούθηση των τεχνικοοικονομικών 
στοιχείων αυτών. 

(χν) Την ενημέρωση του Τμήματος Τακτικού Προϋπο¬ 
λογισμού και της οικείας Υπηρεσίας Δημοσιονομικού 
Ελέγχου (ΥΔΕ) για την εκκαθάριση των δαπανών και 
την ενημέρωση του Μητρώου Δεσμεύσεων. 

(χνί) Τη συνεργασία με το τμήμα Δημοσιονομικών Ανα¬ 
λύσεων και Λοιπών Αναφορών για την ανάπτυξη των 
απαιτούμενων αναφορών. 


(χνϋ) Τη μέριμνα για την τροποποίηση των ετήσιων 
προγραμμάτων προμηθειών και των χορηγουμένων 
εξουσιοδοτήσεων εκτέλεσης μέρους των ετήσιων προ¬ 
γραμμάτων από το Υπουργείο, την έγκριση πραγματο¬ 
ποίησης προμηθειών εκτός προγράμματος προμηθειών 
κράτους, την ενοποίηση των τεχνικών προδιαγραφών 
των εφοδίων των ετήσιων προγραμμάτων, καθώς και 
την παρακολούθηση των πιστώσεων που χορηγούνται 
για τις προγραμματιζόμενες προμήθειες, διάθεση και 
μεταβίβαση τους. 

(χνϋί) Τη συγκέντρωση, επεξεργασία και αποστολή των 
απολογιστικών στοιχείων των εφοδίων των ετήσιων 
προγραμμάτων, που η προμήθεια τους γίνεται, μετά από 
εξουσιοδότηση του Υπουργείου Ανάπτυξης και Αντα¬ 
γωνιστικότητας, Γενικής Γραμματείας Εμπορίου από τις 
υπηρεσίες του Υπουργείου, καθώς και των εξαιρουμέ- 
νων εφοδίων του ετήσιου προγράμματος προμηθειών. 

(χίχ) Την παροχή ή μεταβίβαση εγκρίσεων ή εξουσιο¬ 
δοτήσεων στις αποκεντρωμένες υπηρεσίες του Υπουρ¬ 
γείου για ανάθεση εργασιών και προμήθειες υλικών και 
την πραγματοποίηση των ανωτέρω προμηθειών, καθώς 
και η παροχή σχετικών οδηγιών. 

(χχ) Τη μέριμνα για έγκριση ανάθεσης εκτέλεσης ερ¬ 
γασιών για τις αποκεντρωμένες υπηρεσίες του Υπουρ¬ 
γείου. 

(χχί) Τη διενέργεια διαγωνισμών (ανοιχτοί-κλειστοί- 
πρόχειροι και απευθείας) σε όλα τους τα στάδια, καθώς 
και τον έλεγχο των δικαιολογητικών και η διαβίβασή 
τους για πληρωμή των δικαιούχων. 

(χχϋ) Την έκδοση αποφάσεων για διακίνηση, διαγραφή, 
εκποίηση, αποδοχή δωρεών κ.λ.π. κινητών περιουσιακών 
στοιχείων για λογαριασμό του Υπουργείου, για εκποίη¬ 
ση προϊόντων παραγωγής υπηρεσιών του Υπουργείου 
καθώς και για μισθώσεις αυτοκινήτων Δ.Χ. από υπηρε¬ 
σίες του Υπουργείου. 

(χχίϋ) Τον έλεγχο και διαβίβαση δικαιολογητικών πλη¬ 
ρωμής από διαγωνισμούς που πραγματοποιεί η Γ ενική 
Γραμματεία Εμπορίου για τις ανάγκες υπηρεσιών του 
Υπουργείου. 

β. Το Τμήμα Διαχείρισης Υλικού, Υποδομών και Εγκα¬ 
ταστάσεων είναι αρμόδιο για: 

(ί) Τον προγραμματισμό και παρακολούθηση των 
λειτουργικών δαπανών για τη διαχείριση των εγκα¬ 
ταστάσεων (ίαοίΐίΐγ πιαπαροπιοπΐ) των υπηρεσιών του 
Υπουργείου. 

(ϋ) Την ευθύνη για την ορθολογική κίνηση των ΚΑΕ που 
σχετίζονται με τους κεφαλαιουχικούς πόρους. 

(ίϋ) Τη διαχείριση της αποθήκης της κεντρικής υπη¬ 
ρεσίας και τη μέριμνα για την παραλαβή, αποθήκευση 
και διακίνηση των προμηθευόμενων υλικών και εφο¬ 
δίων, όπως και για την καταστροφή και εκποίηση του 
άχρηστου υλικού. 

(ίν) Τη μέριμνα για την εξασφάλιση μέσων αποστολής 
των υλικών. 

(ν) Τη μέριμνα για τη συσκευασία και αποστολή υλικών 
σε όλες τις υπηρεσίες του Υπουργείου. 

(νί) Τη μέριμνα για την παραλαβή και ταξινόμηση των 
υλικών στους αποθηκευτικούς χώρους. 

(νϋ) Την παρακολούθηση και ενημέρωση για τις ανα¬ 
λώσεις και την ανάγκη ανανέωσης των αποθεμάτων 
της αποθήκης της κεντρικής υπηρεσίας. 

(νίϋ) Τον σε συνεργασία με άλλες Διευθύνσεις του 
Υπουργείου, προγραμματισμό και παρακολούθηση των 

δαπανών του υπουργείου, για την καθαριότητα, τη 
συντήρηση, την ασφάλεια, τη φύλαξη των κτιρίων και 
εγκαταστάσεων αυτού, τη λήψη μέτρων πυρασφάλειας, 
την παρακολούθηση λειτουργίας μέσων επικοινωνίας 
και μεταφοράς, δικτύων φωτισμού και ύδρευσης. 

(ίχ) Τη μέριμνα για τη στέγαση της Κεντρικής Υπηρε¬ 
σίας του Υπουργείου και τη συντήρηση του μηχανικού 
εξοπλισμού γραφείων, πλην των μηχανημάτων μηχανο¬ 
γράφησης, καθώς και των τηλετυπικών και τηλεφωνικών 
μέσων. 

(χ) Τη μέριμνα κάλυψης των αναγκών των υπηρεσι¬ 
ών του Υπουργείου σε τηλεπικοινωνιακά μέσα και την 
παρακολούθηση της λειτουργίας των τηλεφωνικών 
κέντρων και την τήρηση Μητρώου-αρχείου των μηχα¬ 
νημάτων του μηχανοργανωτικού εξοπλισμού γραφείων. 

(χί) Την εξασφάλιση, διαχείριση και διάθεση του υλικού 
λειτουργίας της Κεντρικής Υπηρεσίας και των Γραφείων 
της Πολιτικής Ηγεσίας. 

(χϋ) Τη μέριμνα για την εκκαθάριση και πληρωμή κάθε 
είδους δαπάνης, όπως, νερού, ηλεκτρικού, φυσικού αε¬ 
ρίου, μισθωμάτων, τηλεπικοινωνιακών τελών, κοινόχρη¬ 
στων δαπανών των υπηρεσιών του Υπουργείου συμπερι¬ 
λαμβανομένων και των Γ ραφείων της Πολιτικής Ηγεσίας. 

3. Η Διεύθυνση Οικονομικής Διαχείρισης είναι αρμό¬ 
δια για την ομαλή εκτέλεση του Προϋπολογισμού του 
Υπουργείου και των λειτουργιών του Ταμείου Γεωργίας 
και Κτηνοτροφίας καθώς και την εφαρμογή των κατάλ¬ 
ληλων ελέγχων και δικλείδων ασφαλείας σχετικά με τα 
έσοδα, τις δαπάνες, τις προμήθειες και τα περιουσιακά 
στοιχεία του υπουργείου. 

Οι αρμοδιότητές της κατανέμονται στα Τμήματα και 
το Γ ραφείο από τα οποία διαρθρώνεται, ως εξής: 

α. Το Τμήμα Εκτέλεσης Προϋπολογισμού (Τακτικού 
και ΠΔΕ) είναι αρμόδιο για: 

(ί) Την επεξεργασία και έγκριση δεσμεύσεων, καθώς 
και τήρηση του Μητρώου δεσμεύσεων του τακτικού 
προϋπολογισμού. 

(μ) Την εξασφάλιση της καταχώρισης των δεσμεύσεων 
μόνο στην περίπτωση που υπάρχουν επαρκή διαθέσιμα 
κονδύλια στις πιστώσεις του προϋπολογισμού και στα 
ανώτατα όρια των δαπανών και της αναφοράς των 
δεσμεύσεων για τις οποίες δεν υπάρχουν διαθέσιμα 
κονδύλια στο ΓΛΚ με αίτηση για πρόσθετα κονδύλια 
πριν την έγκριση παρόμοιων δεσμεύσεων/υποχρεώσεων. 

(ίϋ) Την επεξεργασία ανακατανομών προϋπολογισμού 
στο Μητρώο δεσμεύσεων. 

(ίν) Την προώθηση αιτημάτων εγγραφής θέσεων και 
αυξομείωσης πιστώσεων στις περιπτώσεις διορισμών, 
μετατάξεων και αποσπάσεων σε Υπηρεσίες του Υπουρ¬ 
γείου και των εποπτευόμενων Νομικών Προσώπων. 

(ν) Την έκδοση εντολών κατανομής του ΠΔΕ για την 
πίστωση των λογαριασμών των έργων που τηρούνται 
στην Τράπεζα της Ελλάδας και η παρακολούθηση των 
κατανομών και των απορροφήσεων των εγκεκριμένων 
πιστώσεων στο ΠΔΕ, καθώς και συγκέντρωση οικονο¬ 
μικών στοιχείων για τις επιμέρους κινήσεις των τρα¬ 
πεζικών λογαριασμών των έργων που τηρούνται στην 
Τράπεζα της Ελλάδος (ΤτΕ), καθώς και έλεγχος και 
επεξεργασία των γενικών απολογιστικών στοιχείων. 

(νί) Τη συγκέντρωση δεδομένων από το Μητρώο δε¬ 
σμεύσεων και υποβολή αναφορών στη Δ/νση Προϋπο¬ 
λογισμού και Δημοσιονομικών Αναφορών. 


(νϋ) Την επεξεργασία όλων των απαιτήσεων, των λο¬ 
γαριασμών και των τιμολογίων για αγαθά και υπηρεσίες 
και υποβολή στις μονάδες δημοσιονομικών ελέγχων για 
την έγκριση των πληρωμών. 

(νίϋ) Τη συγκέντρωση δεδομένων πληρωμών από μο¬ 
νάδες δημοσιονομικών ελέγχων σε εβδομαδιαία/μηνι¬ 
αία βάση για την τήρηση πλήρων αρχείων δεσμεύσεων, 
πληρωμών και δαπανών, καθώς και δικαιολογητικών 
τιμολογίων και εγγράφων. 

(ίχ) Την ορθολογική αξιοποίηση των πόρων του υπουρ¬ 
γείου βάσει των αρχών του ν.3871/2010. 

(χ) Τη μέριμνα για την αποτροπή συσσώρευσης οφει¬ 
λών. 

(χί) Τη μέριμνα για την καταβολή εισφορών σε διεθνείς 
οργανισμούς. 

β. Το Τμήμα Εκκαθάρισης Αποδοχών είναι αρμόδιο για: 
(ί) Τη διαχείριση πάγιων προκαταβολών. 

(ϋ) Την εποπτεία υπολόγων χρηματικών ενταλμάτων 
προπληρωμής. 

(ίϋ) Τον ορισμό εκκαθαριστή αποδοχών προσωπικού 
του Υπουργείου και την εκκαθάριση και πληρωμή των 
αποδοχών και των κάθε είδους αμοιβών του προσωπι¬ 
κού του Υπουργείου και των Ειδικών Αποκεντρωμένων 
Υπηρεσιών, σε συνεργασία με την Ενιαία Αρχή Πλη¬ 
ρωμών. 

(ίν) Την τήρηση μισθολογικού Μητρώου του τακτικού 
προσωπικού και στοιχείων για τη μισθοδοσία του μη 
τακτικού προσωπικού του Υπουργείου. 

(ν) Την παροχή στοιχείων, βεβαιώσεων και οδηγιών 
για τις αποδοχές, πρόσθετες αμοιβές, αποζημιώσεις, 
κρατήσεις κλπ. 

(νί) Τον έλεγχο και την πληρωμή των δαπανών μετακι¬ 
νήσεων εκτός έδρας, στο εσωτερικό και στο εξωτερικό, 
μεταθέσεων και αποσπάσεων. 

(νϋ) Την πληρωμή φοιτητών και σπουδαστών για την 
πρακτική τους άσκηση σε υπηρεσίες του υπουργείου. 

(νίϋ) Τον έλεγχο και την πληρωμή ασφαλιστικών ει¬ 
σφορών στο ΙΚΑ και λοιπών ασφαλιστικών οργανισμών 
και την υποβολή συγκεντρωτικών καταστάσεων Α.Π.Δ. 

γ. Το Τμήμα Παρακολούθησης Ειδικών Αποκεντρω¬ 
μένων Υπηρεσιών και Οικονομικής Υποστήριξης είναι 
αρμόδιο για: 

(ί) Την επεξεργασία και έγκριση δεσμεύσεων, καθώς 
και τήρηση του Μητρώου δεσμεύσεων με τον προβλε- 
πόμενο τρόπο. 

(ϋ) Την εξασφάλιση της καταχώρισης των δεσμεύσεων 
μόνο στην περίπτωση που υπάρχουν επαρκή διαθέσιμα 
κονδύλια στις πιστώσεις του προϋπολογισμού και στα 
ανώτατα όρια των δαπανών και της αναφοράς των 
δεσμεύσεων για τις οποίες δεν υπάρχουν διαθέσιμα 
κονδύλια στο ΓΛΚ με αίτηση για πρόσθετα κονδύλια 
πριν την έγκριση παρόμοιων δεσμεύσεων/υποχρεώσεων. 

(ίϋ) Την επεξεργασία ανακατανομών προϋπολογισμού 
στο Μητρώο δεσμεύσεων. 

(ίν) Τη συνεργασία με το Τμήμα Τακτικού Προϋπολο¬ 
γισμού και ΜΠΔΣ και το Τμήμα Δημοσιονομικών Αναλύ¬ 
σεων και Αναφορών της Διεύθυνσης Προϋπολογισμού 
και Δημοσιονομικών Αναφορών για την προετοιμασία 
των απαιτούμενων αναφορών. 

(ν) Την επεξεργασία όλων των απαιτήσεων, των λογα¬ 
ριασμών και των τιμολογίων για αγαθά και υπηρεσίες 
και υποβολή στις μονάδες δημοσιονομικών ελέγχων για 
την έγκριση των πληρωμών. 

(νί) Τη συγκέντρωση δεδομένων πληρωμών από μονά¬ 
δες δημοσιονομικών ελέγχων σε εβδομαδιαία/μηνιαία 
βάση για την τήρηση πλήρους αρχείου δεσμεύσεων, 
πληρωμών και δαπανών, καθώς και δικαιολογητικών 
τιμολογίων και εγγράφων. 

(νϋ) Τη συγκέντρωση των αναγκών εκπαίδευσης των 
στελεχών της Διεύθυνσης. 

(νίϋ) Την παρακολούθηση, επεξεργασία και αναφορά 
της συγκέντρωσης εσόδων. 

(ίχ) Τη διατήρηση και ενημέρωση αρχείου περιουσια¬ 
κών στοιχείων του Υπουργείου. 

(χ) Την παρακολούθηση των δανειακών συμβάσεων 
μεταξύ Υπουργείου και πιστωτικών ιδρυμάτων και η 
μέριμνα για την εξόφλησή τους. 

(χί) Τη μέριμνα για την εκκαθάριση και πληρωμή κάθε 
είδους δαπάνης, όπως, νερού, ηλεκτρικού, φυσικού αε¬ 
ρίου, μισθωμάτων, τηλεπικοινωνιακών τελών, κοινόχρη¬ 
στων δαπανών των υπηρεσιών του Υπουργείου συμπερι¬ 
λαμβανομένων και των Γραφείων της Πολιτικής Ηγεσίας. 

(χϋ) Κάθε αρμοδιότητα αναγκαία για την εύρυθμη 
λειτουργία του Ταμείου Γεωργίας και Κτηνοτροφίας 
που δεν καλύπτεται από τις αρμοδιότητες των λοι¬ 
πών Διευθύνσεων της Γ ενικής Διεύθυνσης Οικονομικών 
Υπηρεσιών. 

δ. Το Γραφείο Γραμματείας Διοικητικού Συμβουλίου 
Ταμείου Γεωργίας και Κτηνοτροφίας είναι αρμόδιο για: 

(ί) Την εξυπηρέτηση της λειτουργίας του Διοικητικού 
Συμβουλίου του Ταμείου Γεωργίας και Κτηνοτροφίας 
(ν. 3889/2010 ΦΕΚ182/14-10-2010 άρθρο 12 - μετονομασία 
Κ.Τ.Γ.Κ. και Δασών σε Τ.Γ.& Κ.). 

(μ) Την παρακολούθηση των δικαστικών υποθέσεων 
του Ταμείου Γ εωργίας και Κτηνοτροφίας (Τ.Γ. και Κ.) και 
η διαβίβαση αυτών στο Νομικό Συμβούλιο του Κράτους. 

(ιϋ) Την έκδοση των προσκλήσεων και η ενημέρωση 
των Μελών του Δ.Σ. του Ταμείου. 

(ίν) Την έκδοση της Ημερήσια Διάταξης με τα προς 
συζήτηση θέματα. 

(ν) Την έκδοση των Πρακτικών των Συνεδριάσεων 
του Διοικητικού Συμβουλίου του Ταμείου Γεωργίας και 
Κτηνοτροφίας. 

(νί) Την έκδοση των αποφάσεων του Διοικητικού Συμ¬ 
βουλίου του Ταμείου Γεωργίας και Κτηνοτροφίας και 
η ανάρτησή τους στο πρόγραμμα Διαύγεια καθώς και 
η κοινοποίηση αυτών. 

4. Η Διεύθυνση Οικονομικού Ελέγχου και Επιθεώρησης 
είναι αρμόδια για τον οικονομικό έλεγχο και την επι¬ 
θεώρηση των κεντρικών και περιφερειακών υπηρεσιών 
του Υπουργείου Αγροτικής Ανάπτυξης και Τροφίμων και 
των εποπτευόμενων φορέων του, ΝΠΔΔ, οργανώσεων 
και οργανισμών, φυσικών προσώπων κ.λπ. 

Για τις αρμοδιότητες των τριών τμημάτων της Διεύ¬ 
θυνση Οικονομικού Ελέγχου και Επιθεώρησης ισχύουν 
τα άρθρα 1, 2 και 3 του π.δ. 505/1989 (ΦΕΚ 216 Α'). 

Αρθρο 4 

Στελέχωση - Προϊστάμενοι Υπηρεσιών 

1. Το προσωπικό των υφιστάμενων οργανικών μονά¬ 
δων που αναδιαρθώνονται, συνεχίζει να υπηρετεί στις 
οργανικές μονάδες της παρούσας απόφασης, στις οποί¬ 
ες και επανατοποθετείται με απόφαση του Υπουργού 
Αγροτικής Ανάπτυξης και Τροφίμων. 

2. Των Διευθύνσεων α) Προϋπολογισμού και Δημο¬ 
σιονομικών Αναφορών, β) Προμηθειών, Διαχείρισης 
Υλικού και Υποδομών, γ) Οικονομικής Διαχείρισης και 
δ) Οικονομικού Ελέγχου και Επιθεώρησης προΐστανται 
υπάλληλοι των κλάδων ΠΕ10 Οικονομικού ή ΤΕ6 Διοι- 
κητικού-Λογιστικού. 


3. Των Τμημάτων α) Τακτικού Προϋπολογισμού και 
Μεσοπρόθεσμου Πλαισίου Δημοσιονομικής Στρατηγι¬ 
κής (ΜΠΔΣ), β) Προϋπολογισμού Δημοσίων Επενδύσεων 
(ΠΔΕ), γ) Παρακολούθησης Εποπτευόμενων και Άλλων 
Φορέων, δ) Δημοσιονομικών Αναλύσεων και Αναφορών, 
ε) Κατάρτισης και Εκτέλεσης Προγράμματος Προμηθει¬ 
ών, στ) Εκτέλεσης Προϋπολογισμού (Τακτικού και ΠΔΕ), 
ζ) Εκκαθάρισης Αποδοχών, η) Παρακολούθησης Ειδικών 
Αποκεντρωμένων Υπηρεσιών και Οικονομικής Υποστή¬ 
ριξης, θ) Επιθεωρητών Γενικού Οικονομικού Ελέγχου 
και Έρευνας, ι) Συντονισμού Οικονομικού Ελέγχου και 
Επιθεώρησης και ια) Ισολογισμών -Απολογισμών προ- 
'ΐστανται υπάλληλοι των κλάδων ΠΕ10 Οικονομικού ή 
ΤΕ6 Διοικητικού-Λογιστικού. 

4. Του Τμήματος Διαχείρισης Υλικού, Υποδομών και 
Εγκαταστάσεων προ'ΐσταται υπάλληλος του κλάδου 
ΠΕ10 Οικονομικού ή ΤΕ6 Διοικητικού-Λογιστικού ή ΔΕ4 
Διοικητικού-Λογιστικού. 

Αρθρο 5 

Μεταβατικές Διατάξεις 

1. Από την έναρξη ισχύος της παρούσας απόφασης το 
Ταμείο Γεωργίας και Κτηνοτροφίας, ΝΠΔΔ εποπτευό¬ 
μενο από το Υπουργείο Αγροτικής Ανάπτυξης και Τρο¬ 
φίμων, το οποίο λειτουργεί σύμφωνα με τις διατάξεις 
του Π.Δ. 284/1961 (ΦΕΚ 82 Α'), θα εξυπηρετείται από τις 
Υπηρεσίες της Γενικής Διεύθυνσης Οικονομικών Υπη¬ 
ρεσιών. Το επιχειρησιακό του αντικείμενο κατανέμεται 
στα Τμήματα της Γ ενικής Διεύθυνσης Οικονομικών Υπη¬ 
ρεσιών κατά περίπτωση. 

2. Με την κατάργηση του Ταμείου Γεωργίας και Κτη¬ 
νοτροφίας, καταργείται και το Γ ραφείο Γ ραμματείας 
Διοικητικού Συμβουλίου Ταμείου Γεωργίας και Κτηνο¬ 
τροφίας της Διεύθυνσης Οικονομικής Διαχείρισης. 

3. Οι αρμοδιότητες του Τμήματος Διαχείρισης Υλικού, 
Υποδομών και Εγκαταστάσεων της Διεύθυνσης Προ¬ 
μηθειών, Διαχείρισης Υλικού και Υποδομών της Γενι¬ 
κής Διεύθυνσης Οικονομικών Υπηρεσιών που αφορούν 
σε ζητήματα διοικητικής μέριμνας, εξακολουθούν να 
ασκούνται, μέχρι την έκδοση του νέου Οργανισμού του 
Υπουργείου, από το Τμήμα Διοικητικής Μέριμνας της 
Διεύθυνσης Διοικητικού της Γενικής Διεύθυνσης Διοι¬ 
κητικής Υποστήριξης. 

4. Η Διεύθυνση Οικονομικού Ελέγχου και Επιθεώρησης, 
η οποία με τις διατάξεις του άρθρου 2 της παρούσας 
εντάσσεται στη δομή της Γ ενικής Διεύθυνσης Οικονομι¬ 
κών Υπηρεσιών, λειτουργεί με την ανωτέρω οργανωτική 
υπαγωγή έως την έκδοση, κατ’ εφαρμογή της παρ.4 του 
άρθρου 35 του ν.4024/2012, του νέου Οργανισμού του 
Υπουργείου. 

Άρθρο 6 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 

Αριθμ. 12541 (2) 

Συγκρότηση Κοινού Υπηρεσιακού Συμβουλίου Υπαλ¬ 
λήλων Ν.Π.Δ.Δ. Νομού Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντες υπόψη: 

1. τις διατάξεις των άρθρων: 

11 1§ 2 ε'κα, σ.· του ν. 2503/1997 (Φ.Ε.Κ. 117Α') «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις», 

1.2.2801 του Ν.3852/10 (Φ.Ε.Κ. 87Α707-06-10) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - 'Πρόγραμμα Καλλικράτης 1 », 

1.3. 8 Α4α)δδ) του Π.Δ/τος 139/10 (Φ.Ε.Κ. 232Α') «Οργανισμός 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου», 

1.4.159 έως 161 του Ν.3528/07 (Φ.Ε.Κ. 26Α709-02-07) «Κύ¬ 
ρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.» ως 
αντικατεστάθησαν με το άρθρο δεύτερο του Ν.3839/10 
(Φ.Ε.Κ. 51Α729-03-10-Διορθ. Σφαλμ. στο Φ.Ε.Κ. 83Α701-06-10) 
«Σύστημα επιλογής Προϊσταμένων οργανικών μονάδων 
με αντικειμενικά και αξιοκρατικά κριτήρια -Σύσταση Ει¬ 
δικού Συμβουλίου Επιλογής Προϊσταμένων (ΕΙ.Σ.Ε.Π.) και 
λοιπές διατάξεις» και: 

1.5. πέμπτου§4 του Ν.3839/10 ως εδάφιο της παραγρά¬ 
φου αυτής προσετέθη με το άρθρο 284§11 του Ν.3852/10 
και ως η τελευταία παράγραφος αναριθμήθηκε με το 
άρθρο 9§1 του Ν.3861/10 (Φ.Ε.Κ. 112Α713-07-10) «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτοδι- 
οικητικών οργάνων στο διαδίκτυο Πρόγραμμα Διαύγεια 1 
και άλλες διατάξεις». 

2. Τις υπ’ αριθμ.ΔΙΔΑΔ/Φ.35.23/1288/οικ.8652/16-04-10 
«Σύστημα επιλογής Προϊσταμένων οργανικών μονάδων - 
Οδηγίες για την εφαρμογή των μεταβατικών διατάξεων 
(Άρθρο Πέμπτο) του Ν.3839/10 (Φ.Ε.Κ. 51Α729-03-10)» και 
ΔΙΔΑΔ/Φ.37.14/949/ΟΙΚ.15640/08-07-10 «Κοινά Υπηρεσιακά 
Συμβούλια - Ειδικές ρυθμίσεις Υπηρεσιακών Συμβουλί¬ 
ων» Εγκυκλίους του Υπουργείου Εσωτερικών, Αποκέ¬ 
ντρωσης και Ηλεκτρονικής Διακυβέρνησης. 

3. Την υπ’ αριθμ. 3490/05-10-05 (Φ.Ε.Κ. 1476Β727-10-05) 
Απόφαση του Γενικού Γραμματέα Περιφέρειας Ιονίων 
Νήσων «Συγκρότηση Κοινού Υπηρεσιακού Συμβουλίου 
Υπαλλήλων Ν.Π.Δ.Δ. Νομού Ζακύνθου». 

4. Το γεγονός ότι από τις διατάξεις του παρούσης 
δεν προκαλείται δαπάνη εις βάρος του Κρατικού Προ¬ 
ϋπολογισμού, καθόσον, σύμφωνα με το άρθρο 7§1 του 
Ν.3833/10 (Φ.Ε.Κ. 40Α') τα Υπηρεσιακά Συμβούλια λει¬ 
τουργούν εντός του κανονικού ωραρίου εργασίας των 
οικείων Υπηρεσιών ή σε χρόνο που καλύπτεται από 
υπερωριακή απασχόληση και δεν καταβάλλεται καμία 
πρόσθετη αμοιβή η αποζημίωση στα μέλη τους, απο¬ 
φασίζουμε: 

Συγκροτούμε Πενταμελές Υπηρεσιακό Συμβούλιο, αρ¬ 
μόδιο για όλο το προσωπικό των Ν.Π.Δ.Δ. του Νομού 
Ζακύνθου, τα οποία τελούν υπό την εποπτεία μας, με 
έδρα το Ν.Π.Δ.Δ. «Επιμελητήριο Ζακύνθου», αποτελού- 
μενο από τους κατωτέρω: 

1. Τρεις (03) μονίμους υπαλλήλους, Προϊσταμένους 
Διευθύνσεως, από αυτούς που υπάγονται στην αρμοδιό¬ 
τητα του Υπηρεσιακού Συμβουλίου και υπηρετούν στην 
έδρα του. Αν δεν υπάρχουν ή δεν επαρκούν υπάλληλοι 


των ανωτέρω Ν.Π.Δ.Δ. με τις προαναφερόμενες προϋπο¬ 
θέσεις για να οριστούν μέλη του Υπηρεσιακού Συμβου¬ 
λίου, ορίζονται υπάλληλοι από άλλη Δημόσια Υπηρεσία 
ή Ν.Π.Δ.Δ. που πληρούν τις προϋποθέσεις αυτές. Αν ο 
αριθμός των υπηρετούντων στην έδρα του Υπηρεσια¬ 
κού Συμβουλίου δεν επαρκεί για τη συγκρότηση του, 
ορίζονται υπάλληλοι που υπηρετούν εκτός της έδρας 
του Νομού, οι οποίοι πληρούν τις προϋποθέσεις. 

2. Δύο (02) αιρετούς εκπροσώπους των υπαλλήλων 
με βαθμό Α'. 

Τα μέλη του Υπηρεσιακού Συμβουλίου ορίζονται από 
τον Γενικό Γραμματέα της Αποκεντρωμένης Διοίκη¬ 
σης Πελοποννήσου, Δυτικής Ελλάδος και Ιονίου. Ένα 
(01) από τα μέλη που προβλέπονται στην περίπτωση 1 
της προηγούμενης παραγράφου ορίζεται ως Πρόεδρος 
και ένα (01) αναπληρωτής του Προέδρου. Τα μέλη που 
προβλέπονται στην περίπτωση 2 της προηγούμενης 
παραγράφου εκλέγονται με άμεση, καθολική και μυστική 
ψηφοφορία, σύμφωνα με τις διατάξεις της υπ’ αριθμ. 
ΔΙΚΠΡ/Φ.80/30/8703/19-09-88 (Φ.Ε.Κ. 684Β') απόφασης 
του Υπουργού Προεδρίας της Κυβέρνησης, όπως τρο¬ 
ποποιήθηκε και ισχύει. 

Αν λυθεί η υπαλληλική σχέση τακτικού αιρετού μέλους 
του Συμβουλίου, τακτικό μέλος ορίζεται ο επόμενος 
στη σειρά εκλογής, για το υπόλοιπο χρονικό διάστημα 
της θητείας. 

Εισηγητής στο Υπηρεσιακό Συμβούλιο, χωρίς δικαίω¬ 
μα ψήφου, ορίζεται ο Προϊστάμενος της Διευθύνσεως 
Διοικητικού του Επιμελητηρίου, με αναπληρωτή του τον 
Προϊστάμενο Τμήματος που χειρίζεται θέματα προσω¬ 
πικού της ως άνω Διευθύνσεως. 

Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Β', που ορίζεται με 
τον αναπληρωτή του, με την Απόφαση ορισμού των 
μελών. 

Ο αριθμός των μελών που ορίζονται από κάθε φύλο 
ανέρχεται σε ποσοστό ίσο τουλάχιστον με το ένα τρίτο 
(1/3) του συνόλου των οριζόμενων μελών, εφόσον στις 
οικείες Υπηρεσίες υπηρετεί επαρκής αριθμός υπαλλή¬ 
λων που συγκεντρώνει τις νόμιμες προϋποθέσεις για 
ορισμό. Τυχόν δεκαδικός αριθμός στρογγυλοποιείται 
στην επόμενη ακέραιη μονάδα, εφόσον το κλάσμα είναι 
ίσο τουλάχιστον με μισό της μονάδας. 

Η θητεία των μελών του ανωτέρω Υπηρεσιακού Συμ¬ 
βουλίου είναι διετής και αρχίζει την 1η Ιανουάριου του 
επόμενου έτους από τον ορισμό τους. Κατά την πρώτη 
εφαρμογή η θητεία των μελών αρχίζει από την ημερο¬ 
μηνία ορισμού τους και λήγει την 31η Δεκεμβρίου του 
μεθεπόμενου έτους. 

Όταν το Υπηρεσιακό Συμβούλιο κρίνει Θέματα 
προσωπικού με σχέση εργασίας Ιδιωτικού Δικαίου, 
αντί των δύο (02) αιρετών εκπροσώπων των μονίμων 
υπαλλήλων μετέχουν οι δύο αιρετοί εκπρόσωποι του 
προσωπικού με σύμβαση εργασίας Ιδιωτικού Δικαίου 
Αορίστου Χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 12 Αυγούστου 2013 

Ο Γενικός Γραμματέας 
Αποκεντωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 12394 (3) 

Συγκρότηση Κοινού Υπηρεσιακού Συμβουλίου Υπαλ¬ 
λήλων Ν.Π.Δ.Δ. Νομού Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντες υπόψη: 

1. τις διατάξεις των άρθρων: 

ί. 1§2 ε &ΠΤ ' του Ν.2503/1997 (Φ.Ε.Κ. 117Α') «Διοίκηση, Ορ¬ 
γάνωση, Στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις», 
ϋ. 2801 του Ν.3852/10 (Φ.Ε.Κ. 87Α707-06-10) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - 'Πρόγραμμα Καλλικράτης 1 », 

Ιϋ 0Α4α)δδ) του π.Δ/τος 139/10 (Φ.Ε.Κ. 232Α') «Οργανισμός 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου», 

ίν. 159 έως 161 του Ν.3528/07 (Φ.Ε.Κ. 26Α709-02-07) 
«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.» ως 
αντικατεστάθη σαν με το άρθρο δεύτερο του Ν.3839/10 
(Φ.Ε.Κ. 51 Α729- 03-10-Διορθ. Σφαλμ. στο Φ.Ε.Κ. 83Α7 
01-06-10) «Σύστημα επιλογής Προϊσταμένων οργανικών 
μονάδων με αντικειμενικά και αξιοκρατικά κριτήρια - 
Σύσταση Ειδικού Συμβουλίου Επιλογής Προϊσταμένων 
(ΕΙ.Σ.Ε.Π.) και λοιπές διατάξεις» και 
ν. πέμπτου§4 του Ν.3839/10 ως εδάφιο της παραγρά¬ 
φου αυτής προσετέθη με το άρθρο 284§11 του Ν.3852/10 
και ως η τελευταία παράγραφος αναριθμήθηκε με το 
άρθρο 9§1 του Ν.3861/10 (Φ.Ε.Κ. 112Α713-07-10) «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτοδι- 
οικητικών οργάνων στο διαδίκτυο 'Πρόγραμμα Διαύγεια 1 
και άλλες διατάξεις». 

2. Τις υπ’ αριθμ. ΔΙΔΑΔ/Φ.35.23/1288/οικ.8652/16-04-10 
«Σύστημα επιλογής Προϊσταμένων οργανικών μονάδων - 
Οδηγίες για την εφαρμογή των μεταβατικών διατάξεων 
(Αρθρο Πέμπτο) του Ν.3839/10 (Φ.Ε.Κ. 51Α729-03-10)» και 
ΔΙΔΑΔ/Φ.37.14/949/οικ.15640/08-07-10 «Κοινά Υπηρεσιακά 
Συμβούλια - Ειδικές ρυθμίσεις Υπηρεσιακών Συμβουλί¬ 
ων» Εγκυκλίους του Υπουργείου Εσωτερικών, Αποκέ¬ 
ντρωσης και Ηλεκτρονικής Διακυβέρνησης. 

3. Την υπ’ αριθμ. 16204/17-07-08 (Φ.Ε.Κ. 1531Β704-08-08) 
Απόφαση του Γενικού Γραμματέα Περιφέρειας Ιονίων 
Νήσων «Συγκρότηση Κοινού Υπηρεσιακού Συμβουλίου 
Ν.Π.Δ.Δ. Νομού Κέρκυρας». 

4. Την υπ' αριθμ.11132/22-06-10 (Φ.Ε.Κ. 1077 Β715-07-10) 
όμοια. 

5. Το γεγονός ότι από τις διατάξεις του παρούσης 
δεν προκαλείται δαπάνη εις βάρος του Κρατικού Προ¬ 
ϋπολογισμού, καθόσον, σύμφωνα με το άρθρο 7§1 του 
Ν.3833/10 (Φ.Ε.Κ. 40 Α') τα Υπηρεσιακά Συμβούλια λει¬ 
τουργούν εντός του κανονικού ωραρίου εργασίας των 
οικείων Υπηρεσιών ή σε χρόνο που καλύπτεται από 
υπερωριακή απασχόληση και δεν καταβάλλεται καμία 
πρόσθετη αμοιβή η αποζημίωση στα μέλη τους, απο¬ 
φασίζουμε: 

Συγκροτούμε Πενταμελές Υπηρεσιακό Συμβούλιο, αρ¬ 
μόδιο για όλο το προσωπικό των Ν.Π.Δ.Δ. του Νομού 
Κέρκυρας, τα οποία τελούν υπό την εποπτεία μας, με 
έδρα το Ν.Π.Δ.Δ. «Επιμελητήριο Κέρκυρας», αποτελού- 
μενο από τους κατωτέρω: 

1. Τρεις (03) μονίμους υπαλλήλους, Προϊσταμένους 
Διευθύνσεως, από αυτούς που υπάγονται στην αρμοδιό¬ 


τητα του Υπηρεσιακού Συμβουλίου και υπηρετούν στην 
έδρα του. Αν δεν υπάρχουν ή δεν επαρκούν υπάλληλοι 
των ανωτέρω Ν.Π.Δ.Δ. με τις προαναφερόμενες προϋπο¬ 
θέσεις για να οριστούν μέλη του Υπηρεσιακού Συμβου¬ 
λίου, ορίζονται υπάλληλοι από άλλη Δημόσια Υπηρεσία 
ή Ν.Π.Δ.Δ. που πληρούν τις προϋποθέσεις αυτές. Αν ο 
αριθμός των υπηρετούντων στην έδρα του Υπηρεσια¬ 
κού Συμβουλίου δεν επαρκεί για τη συγκρότηση του, 
ορίζονται υπάλληλοι που υπηρετούν εκτός της έδρας 
του Νομού, οι οποίοι πληρούν τις προϋποθέσεις. 

2. Δύο (02) αιρετούς εκπροσώπους των υπαλλήλων 
με βαθμό Α'. 

Τα μέλη του Υπηρεσιακού Συμβουλίου ορίζονται από 
τον Γενικό Γραμματέα της Αποκεντρωμένης Διοίκη¬ 
σης Πελοποννήσου, Δυτικής Ελλάδος και Ιονίου. Ένα 
(01) από τα μέλη που προβλέπονται στην περίπτωση 1 
της προηγούμενης παραγράφου ορίζεται ως Πρόεδρος 
και ένα (01) αναπληρωτής του Προέδρου. Τα μέλη που 
προβλέπονται στην περίπτωση 2 της προηγούμενης 
παραγράφου εκλέγονται με άμεση, καθολική και μυστική 
ψηφοφορία, σύμφωνα με τις διατάξεις της υπ'αριθμ. 
ΔΙΚΠΡ/Φ.80/30/8703/19-09-88 (Φ.Ε.Κ. 684 Β') απόφασης 
του Υπουργού Προεδρίας της Κυβέρνησης, όπως τρο- 
ποπουήθηκε και ισχύει. 

Αν λυθεί η υπαλληλική σχέση τακτικού αιρετού μέλους 
του Συμβουλίου, τακτικό μέλος ορίζεται ο επόμενος 
στη σειρά εκλογής, για το υπόλοιπο χρονικό διάστημα 
της θητείας. 

Εισηγητής στο Υπηρεσιακό Συμβούλιο, χωρίς δικαίω¬ 
μα ψήφου, ορίζεται ο Προϊστάμενος της Διευθύνσεως 
Διοικητικού του Επιμελητηρίου, με αναπληρωτή του τον 
Προϊστάμενο Τμήματος που χειρίζεται θέματα προσω¬ 
πικού της ως άνω Διευθύνσεως. 

Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Β', που ορίζεται με 
τον αναπληρωτή του, με την Απόφαση ορισμού των 
μελών. 

Ο αριθμός των μελών που ορίζονται από κάθε φύλο 
ανέρχεται σε ποσοστό ίσο τουλάχιστον με το ένα τρίτο 
(1/3) του συνόλου των οριζόμενων μελών, εφόσον στις 
οικείες Υπηρεσίες υπηρετεί επαρκής αριθμός υπαλλή¬ 
λων που συγκεντρώνει τις νόμιμες προϋποθέσεις για 
ορισμό. Τυχόν δεκαδικός αριθμός στρογγυλοποιείται 
στην επόμενη ακέραιη μονάδα, εφόσον το κλάσμα είναι 
ίσο τουλάχιστον με μισό της μονάδας. 

Η θητεία των μελών του ανωτέρω Υπηρεσιακού Συμ¬ 
βουλίου είναι διετής και αρχίζει την 1η Ιανουάριου του 
επόμενου έτους από τον ορισμό τους. Κατά την πρώτη 
εφαρμογή η θητεία των μελών αρχίζει από την ημερο¬ 
μηνία ορισμού τους και λήγει την 31η Δεκεμβρίου του 
μεθεπόμενου έτους. 

Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας Ιδιωτικού Δικαίου, αντί των 
δύο (02) αιρετών εκπροσώπων των μονίμων υπαλλήλων 
μετέχουν οι δύο αιρετοί εκπρόσωποι του προσωπικού με 
σύμβαση εργασίας Ιδιωτικού Δικαίου Αορίστου Χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 12 Αυγούστου 2013 

Ο Γενικός Γραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

